
VENDIM

Nr. 42, datë 19.1.2022
PËR KALIMIN NË PËRGJEGJËSI ADMINISTRIMI TË MINISTRISË SË KULTURËS TË PRONËS, ME EMËRTIMIN “TEATRI KOMBËTAR I KUKULLAVE”, ME NUMËR PASURIE 6/163, ZONA KADASTRALE 8380, TIRANË

Në mbështetje të nenit 100 të Kushtetutës dhe të neneve 10 e 13, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Kulturës, Këshilli i Ministrave

VENDOSI:

1. Kalimin në përgjegjësi administrimi të Ministrisë së Kulturës të pronës, me emërtimin “Teatri Kombëtar i Kukullave”, me numër pasurie 6/163, zona kadastrale 8380, Tiranë, me sipërfaqe “truall” 853.9 (tetëqind e pesëdhjetë e tre pikë nëntë) m2, dhe me sipërfaqe “ndërtesë” 853.9 (tetëqind e pesëdhjetë e tre pikë nëntë) m2, sipas formularit dhe planrilevimit që i bashkëlidhen këtij vendimi.
2. Ngarkohen Ministria e Kulturës dhe Agjencia Shtetërore e Kadastrës për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

KRYEMINISTËR

Edi Rama 
1. FORMULAR PËR INVENTARIZIMIN E PRONAVE TË PALUAJTSHME SHTETËRORE
(Për inventarizimin e pronave të veçanta)

